Nexø by og havn

Ekspressen
2024-07-20 19:30 - 21:30 (Europe/Copenhagen) | Svanekegaarden, Skippergade 2-8, Svaneke, 3740
Fest og Højt humør i Svanekegaardens have

Ingen sommer på Svanekegaarden uden Ekspressen så tag festhumøret med og få en fantastisk aften når vi igen byder velkommen til havefest med Espressen – ingen sommer uden dem, for når Ekspressen går på scenen sker der noget. Fra første akkord spredes en musikalsk virus af eufori og ekstase – og ingen er immune. De fire bandmedlemmer og forsangere; Pharfar, Klumben, Pewer og Chapper skaber en usnobbet følelse af fælleskab og frihed – der efterlader publikum med en følelse af lykke og ligeværd.
På kort tid har Ekspressen stået på nogle af landets største scener og underholdt hundredetusindvis af mennesker på TV, festivaller og spillesteder over hele landet. Bandet har vundet flere priser og toppet hitlister. I sommeren 2020, blev bandets nummer ”Solhverv” (i Lord Siva’s version) årets helt store sommerhit med over 15.000.000 afspilninger.
De fire medlemmer har alle en imponerende baggrund indenfor musik og underholdning, med platinsælgende hits, prestigefyldte priser og utallige sceneoptrædener. Sammen har de en hjertevarm forkærlighed rock og pop, som er omdrejningspunktet i bandets repertoire. Musikken kredser om positive emner som venner, fest og kærlighed men også hårde tider som skilsmisse og ensomhed
Ekspressen er et band der skabt af gode relationer og det er et band der skaber gode relationer. Gode relationer til hinanden, gode relationer til og blandt publikum og en god relation til hele Danmark.
Ekspressen er tidligere kendt som Humørekspressen.

Fotograf Kasper Hjorth

Sted
Svanekegaardens Have

Pris
Kr, 220 inkl. gebyr

Musikkalender Nexø Torv
2024-07-19 14:00 - 16:00, 2024-07-18 13:00 - 15:00, 2024-07-16 15:00 - 17:00, 2024-07-15 11:00 - 13:00, 2024-07-13 13:00 - 15:00, 2024-07-11 14:00 - 16:00, 2024-07-08 13:00 - 15:00, 2024-07-01 15:00 - 17:00 | Nexø Torv, Torvet, Nexø, 3730, Danmark
Nyd musik fra scenen på Nexø Torv:

Mandag 1/7 15.00-17.00 Ud fra Femte
Mandag 8/7 13.00-15.00 Ud fra Femte
Torsdag 11/7 14.00-16.00 Born 2 Party
Lørdag 13/7 13.00-15.00 Den Skaldede kok med Wittrock og Co
Mandag 15/7 11.00-13.00 Ud fra Femte
Tirsdag 16/7 15.00 Opera på Torvet
Torsdag 18/7 13.00-15.00 Blues Rendezvous m/Troels Skovgaard
Fredag 19/7 14.00 – 16.00 Broken Ballad Brigade
Mandag 22/7 11.00-13.00 Pingholms Disciple
Mandag 22/7 14.00-16.00 Born 2 Party
Torsdag 25/7 11.00-13.00 Beat & Brøl
Lørdag 27/7 12.00-14.00 COZY
Mandag 5/8 13.00-15.00 Jes Holtsø med Wittrock og Co

Opera MasterClass 2024 - Elevkoncert
2024-07-18 19:30 - 21:30 | Svanekegaarden, Skippergade 2-8, Svaneke, 3740
Eksperimentarium for Klassisk sang

Afsluttende koncert med de studerende i “Eksperimentarium for Klassisk Sang”. Her byder de deltagende sangere på en gennemgang af hvor langt de er kommet i løbet af ugen. Det plejer at være en enestående oplevelse at nyde resultatet af en uges hårdt arbejde og at se de studerendes glæde over den nye lærdom.
Undervisare under Masterclassen:
Mette Borg, dramaturg og instruktør
Gitta-Maria Sjöberg, sangpedagog
Karin Holm, pianist

Sted
Svanekegaarden

Pris
Kr.150 inkl. billetgebyr

Opera Master Class. Workshop og foredrag
2024-07-17 10:00 - 17:00, 2024-07-16 10:00 - 17:00, 2024-07-15 10:00 - 17:00, 2024-07-14 10:00 - 17:00 | Svanekegaarden, Skippergade 2-8, Svaneke, 3740
Åben for publikum

Årets Master Class med deltagelse af sangere under uddannelse inden for klassisk sang og klassisk musical holder åben workshop: Søndag 14.- onsdag 17. juli.
Undervisere på masterclassen er Gitta-Maria Sjöberg, Mette Borg og Karin Holm
I denne sommerworkshop bliver der arbejdet med både opera og lieder/romancer/sange. I løbet af en lille uge åbnes materialet under inspirerende vejledning af 3 af Nordens bedste pædagoger: Sopran Gitta-Maria Sjöberg, der i 25 år har været Den Kgl. Operas førende sopran, Karin Holm, Göteborg Operaens ledende repetitør og Mette Borg, dramaturg, instruktør og fast underviser v. bl.a. Den Danske Scenekunstskole. Det helt unikke er, at denne trio arbejder tæt sammen i undervisningslokalet og vejledningen derfor er både teknisk, dramatisk, musikalsk og scenisk. Ikke adskilt men i eet og samme rum, omgivet af Svanekegaardens dejlige atmosfære, skønhed og venlighed. Koncentrationen er intens og glæden stor.
Hver morgen indledes med opvarmning (kun for deltagerne), efterfulgt af foredrag v. Mette Borg om musikalske, dramatiske og filosofiske emner.

Sted
Svanekegaarden

Pris
Gratis

(Foto: Opera Master Class 2021)

Amanda Ginsburg Quartet
2024-07-11 19:30 - 22:00 | Svanekegaarden, Skippergade 2-8, Svaneke, 3740
Dobbelt Grammyvinder

Både publikum og anmeldere har igen og igen måttet overgive sig til Amanda Ginsburg, der med sin utrolige sangstemme og højst originale repertoire har formået at løfte vokaljazzen til nye højder i søsterlandet. Hendes raffinerede arrangementer og medrivende vokal skaber en øjeblikkelig intimitet med lytteren, og hendes karriere har i de seneste år taget form med raket-fart.
Med sit debutalbum ”Jag har funderat på en sak”, der udkom i 2019, vandt hun en Grammy Award for Jazz of the Year, der straks blev opfulgt af det andet og foreløbigt seneste album, ”I Det Lilla Händer Det Mesta”, der akkurat som forgængeren fejede konkurrenterne af banen og igen vandt en Grammy Award for Jazz of the Year 2021.
Da hun modtog Sveriges Kompositörers/Textförfattares Jazzpris, lød begrundelsen: »Der findes et ekko af vores (Sveriges) legendariske jazzsangerinder i hendes musik. Hun har formået at skabe nye og virkeligt charmerende sange der lader sig inspirere af sin historie, men som taler med sin helt egen stemme.«
Den dobbelte grammy-vinder har medvirket i en lang række musikalske tv- og radioprogrammer og har, som en af ganske få skandinaviske jazzsangerinder, flere millioner afspilninger på Spotify. Men der er ingen tvivl om, at hendes liveoptræden langt overgår den oplevelse, man kan hente på de gængse streamingtjenester. I front for en i særklasse velspillende og stjernespækket Skandinavisk kvartet optræder Amanda Ginsburg med dragende og vedkommende jazz, som fra tid til anden eksploderer i musikalske genialiteter fra de dygtige musikere, hun har med sig.
Amanda Ginsburg er til sommeren 2024 igen albumaktuel, og vil i den forbindelse tage ud på en længerevarende releaseturné, der naturligvis også kommer forbi Danmark og Svanekegaarden.
LINE-UP: AMANDA GINSBURG (VOC) | FILIP EKESTUBBE (P) | ANDERS FJELDSTED (B) | SNORRE KIRK (TR)

Sted
Svanekegaarden

Pris
Kr. 190 & Unge u. 25 kr. 100 – Alle inkl. billetgebyr

Niclas Knudsen et le Funk Mystique
2024-07-10 19:30 - 22:00 | Svanekegaarden, Skippergade 2-8, Svaneke, 3740
Afrobeat, etno mystique, trance funk og danse jazz

Guitarist og komponist Niclas Knudsen er et velkendt ansigt og en højt skattet musiker på den danske musikscene og spiller blandt andet med Ibrahim Electric, Kalaha, Alt er ego og Niclas Knudsen Trio.
Med Le funk mystique vil Niclas tage den improviserede rytmiske musik ud af dens gængse rammer og få den ud over scenen, ud til folket og ud på gulvet! Musikken er en blanding af afrobeat, etno mystique, trance funk og danse jazz. Lyd og rytmer man kan grine, græde og danse til, musik for både krop og sjæl.
Når bandet går på scenen, så kan ingen sidde stille og man må lade sig rive med af tempo og spilleglæde. Niclas har allieret sig med den formidable guitarist Mads Nørgaard samt en bundsolid rytmegruppe bestående af bassisten Fredrik Damsgaard og trommeslager Mads Andersen.
Debutalbummet ”Le Funk Mystique” udkom september 2022 til anmeldernes begejstring, og bandet er så klar til at indtage Svanekegaarden med deres medrivende koncert.
Jazznyt sept 2022: “Hvis du kan huske Niclas Knudsens Guitar Inferno fra 2016 og Radio Timbuktu fra 2014, så er du på rette vej. Han gør det han er en af de bedste til herhjemme. Han spiller særegen funk rundet af jazz, afro, rock og blues. Der er noget Ibrahim Electric over det. Nu er der Niclas’ guitar ud over det hele og hans personlige og afvekslende spil er en fornøjelse. Der er så mange dansevenlige og udadvendte numre på Le Funk Mystique at den får partypladepræg. Start med titelnummeret – gå videre til Hip Shabaz og slut af med at hoppe i sofaen til Blue Tornado, hvor han har fundet talk boxen frem. Du kan tørre sveden af panden til den rolige Sweet Solitude. God fornøjelse !”
Niclas Knudsen et Le funk mystique live:
Niclas Knudsen – Guitar
Mads Nørgaard – Guitar ( Orgelheimers, Lucky Lo )
Fredrik Damsgaard – Bas ( Mike Andersen, Steen Rasmussen Quintetto )
Mads Andersen – Trommer ( Marie Key, Calby )

Sted
Svanekegaarden

Pris
Kr. 190 & Unge u. 25 kr. 100 – Alle inkl. billetgebyr

Nexø Havneløb
2024-07-10 18:00 - 22:00 | Skippertorvet, Sdr. Hammer 2, Nexø, 3730, Danmark
Så sker der igen noget i Nexø!
Onsdag den 10. juli 2024
Nexøs Havneløb arrangeres af klubberne Strandløberne og Nyvest Atletik samt Sport24, Nexø.
Løbet omfatter voksenløb og børneløb. Børneløbet er for børn til og med 14 år og der løbes i to klasser (2010-2014 og 2015-2020).
Startsted
Start- og mål er pa Nexø Havn ved Søndre Hammer (Skipper Torvet).
Starttider og distancer
KI. 18.15: 2,2 km børneløb
KI. 19.00: 5,0 km voksenløb
Tilmelding og startgebyr
Ved fortilmelding online er startgebyret (inki. online gebyr):
Børn: kr. 25,-
Voksne: kr. 50,-
Tilmelding er mulig på dagen fra ki. 17.00 ved startstedet. Her tillægges et ekstra gebyr pa kr. 10,-
Startnumre udleveres på startstedet fra kl. 17.00.
Præmier
Der er sponsoreret en række flotte lodtrækningspræmier til løbet.
Der vil blive foretaget lodtrækning på startnumrene for børnene umiddelbart efter start pa voksenløbet (ca. kl. 19.05).
Lodtrækning for de voksne foretages efter sidste løber er i mål.
Herudover er der vinderpræmie til første pige og dreng i de to børneklasser samt til første dame og herre.
Deltagelse sker pả eget ansvar.

Lagersalg i Inhouse
2024-07-06 10:00 - 14:00, 2024-07-05 10:00 - 17:30 | Inhouse, Sdr Hammer 4, Nexø, 3730
Kom til lagersalg i Inhouse
Vi holder lagersalg i Inhouse Bornholm fredag den 5/7 (10-17.30) og lørdag den 6/7 (10-14) sammen med Nexø Herremagasin, Zjoos og Brillehuzet.

Klezmofobia
2024-07-03 19:30 - 22:00
20 års Jubilæumstour

I 2024 har Klezmofobia 20 år på bagen. Musikken favner uimodståelig klezmerkædedans, punket energi og skønne ballader, der bringer lytteren med på en drømmende flyvetur i Østeuropas græsklædte bjerge og dale.
Klezmofobia slog igennem lydmuren, da debutpladen Tantz! vandt en Danish Music Award, og Tiger-butikkerne solgte pladen for en tyver i titusindvis. I årene der fulgte, oplevede bandet international succes og spillede talrige koncerter over hele verden, bl.a. Mexico, Kina, Japan og Svalbard. Albummet Tantz! blev fulgt op af albummet Ganze Velt, og efter den udgav Tigerbutikkerne Kartushnik. Sidstnævnte var et internationalt samarbejde med en af balkanverdenens mest anerkendte musikproducere, Dragi Sestic.
I 2024 har Klezmofobia 20 år på bagen, og det fejres med en turne og udgivelse af en EP med fem helt nye numre. Musikken favner uimodståelig klezmerkædedans, punket energi og skønne ballader, der bringer lytteren med på en drømmende flyvetur i Østeuropas græsklædte bjerge og dale. Jubilæet fejres med koncerter over hele landet.
Klezmofobia er mere velspillende end nogen sinde. De mange års intense sammenspil og hundredvis af koncerter kan i den grad mærkes, når de garvede spillefolk med legende lethed kaster sig ud i spillevende kædedanse, rock ́et klezmer og smukke ballader. I front er Nordens klezmerdronning, Channe Nussbaum, hvis vokal har power – og alderens skønhed og dybde.
Spilleglæden er stor hos de garvede spillefolk i Klezmofobia, der glæder sig til atter at betræde venues i Danmark, og mærket suset fra de tusinder af fans, der elsker at danse, synge og græde til Klezmofobias musik.
Line up: Channe Nussbaum, vokal Bjarke Kolerus, klarinet Ole Reimer, trompet Andreas Ugorskij, guitar Jesper Lund Jakobsen, balalajka bas Jonatan Aisen, trommer

Sted
Svanekegaarden

Pris
Alm kr 165 -U.25 kr. 105 inkl billetgebyr

Klezmer for børn
2024-07-02 11:00 - 12:00 | Svanekegaarden, Skippergade 2-8, Svaneke, 3740
Klezmofobia

Kom og vær med til en fantastisk syng med og danse koncert for børn i alle aldre og deres forældre, når Klezmofobia spriller op til familie koncert – vi lover at det IKKE er kedeligt
Klezmofobia er mere velspillende end nogen sinde. De mange års intense sammenspil og hundredvis af koncerter kan i den grad mærkes, når de garvede spillefolk med legende lethed kaster sig ud i spillevende kædedanse, rock ́et klezmer og smukke ballader.
I front er Nordens klezmerdronning, Channe Nussbaum, hvis vokal har power – og alderens skønhed og dybde.
Spilleglæden er stor hos de garvede spillefolk i Klezmofobia, der glæder sig til atter at betræde venues i Danmark, og mærket suset fra de tusinder af fans, der elsker at danse, synge og græde til Klezmofobias musik.
Line up: Channe Nussbaum, vokal Bjarke Kolerus, klarinet Ole Reimer, trompet Andreas Ugorskij, guitar Jesper Lund Jakobsen, balalajka bas Jonatan Aisen, trommer

Sted
Svanekegaarden

Pris
Kr. 75 inkl. billetgebyr

BLIXEN SALON
2024-06-27 19:30 - 22:00 | Svanekegaarden, Skippergade 2-8, Svaneke, 3740
Storytelling med Karen Blixen

Karen Blixen er pioner og foregangskvinde for sin samtid. Hun bruger sine nederlag som afsæt for at skabe succes som forfatter. Oplev historien om Karen Blixens lederskab og lad dig inspirere af hendes vej gennem livet.
Hør skuespiller og Blixen-fortolker Anne Lilballe gengive Karen Blixens livsmottoer og fortælle anekdoter fra forfatterskabet og farmen i Afrika.
Anne Lilballe optræder i rollen som Storytelleren Karen Blixen med Rungstedlundfondens tilladelse .
Vi skåler naturligvis med fru Blixen i “skum” (Karen Blixens ord for bobler).
Kommentarer og spørgsmål er velkomne ved den efterfølgende “artist-talk” med Anne Lilballe.

Sted
Svanekegaarden

Pris
150,- inkl. Bobler og Billetgebyr

Opera for alle – alle for Opera
2024-06-09 15:30 - 18:00 | Svanekegaarden, Skippergade 2-8, Svaneke, 3740
De kendte hits i ny forklædning

Svanekegaarden byder velkommen til ÅRETS operasatsning med en Forestilling fra guidOpera:
Medvirkende: Guido Paevatalu, Niels Jørgen Riis, Signe Asmussen, Josefine Andersson
Musik: Kapelmester Leif Greibe Trio
Ide og instruktion: Guido Paevatalu
I denne forestilling vendes der op og ned på historierne i kendte og elskede operaer som Carmen, La Traviata og Rigoletto. Der digtes videre på karakterernes skæbner til lyden af Mozarts, Puccinis, Bizets og Verdis geniale musik.
Hvad sker der efter Puccinis Mimi er død? Bliver hendes Rodolfo kærester med veninden Musetta? Og hvad med Violetta i Verdis udødelige La Traviata? Hvad nu, hvis hun havde fået vaccinen mod tuberkulose i tide? Og hvad sker der, når hundyret Carmen møder superforføreren Don Juan?
Kom med til en forestilling fyldt med musik fra øverste hylde af operarepertoiret og med fire sangere i topform, som guider dig gennem et helt nyt univers af fake news og alternative fakta. Det kommer ikke til at gå stille af!
Glæd Jer for det gør vi!

Sted
Svanekegaarden

Pris
Alm: 385- – +65: 310,- – Ung u.25: 210,- inkl. billetgebyr

Bornholmsk musikaften på Møbelfabrikken
2024-06-04 19:30 - 21:00 | Møbelfabrikken, Gl. Rønnevej 17, 3730 Nexø, Gl. Rønnevej 17, Nexø, 3730, Danmark
Bornholmsk musikaften på Møbelfabrikken tirsdag den 4. juni kl. 19.30
Jens Ole Pihl ledsages af
Nils Jespersen sax,Allan Jensen, slagtøj
Entre ved døren 50kr
På scenen er Jens Ole Pihl, der har et bornholmsk bagkatalog fra 3 CD-udgivelser med egne sange i samarbejde med tekstforfatteren Kurt Kofoed.
Bl.a. sange som “Far, hvoffor sajler vi te ystâ? ,Jâ va liddinj horra, Storminj å Bornholmsa Brân, Fizlan i pumpan , Rujle Ruth frå Robbedale.
Jens Ole Pihl er Nexø-horra, bosiddende i Sønderborg men er på Bornholm 1 uge hver måned, hvor han driver fysioterapiklinik på Møbelfabrikken i Nexø.

Mikkel Ploug Trio
2024-05-29 19:30 - 22:00 | Svanekegaarden, Skippergade 2-8, Svaneke, 3740
Fra Carl Nielsen over Mikkel Ploug til Duke Ellington

Mikkel Ploug har med turnéer i over 25 lande, 17 udgivelser på velrenommerede internationale pladeselskaber og med millioner streams på Spotify, slået sig fast på den internationale jazzscene.
Mikkel’s album “Faroe” blev udtaget til første runde af de amerikanske Grammy Awards i kategorien “Best Instrumental Jazz Album” i 2018.
Hans virke spænder vidt fra solist med Den Kongelige Ballet og med DR Big Band, og samarbejder med en række store musikere i ind og udland, blandt andre den amerikanske saxofonist Mark Turner og den tysk-amerikanske koreograf og danser Tilman O’Donnell.
Hans album Balcony Lullabies blev anbefalet af Rolling Stone Magazine og kåret til årets jazzalbum i England og Tyskland. Til denne lejlighed spiller han med sin danske trio der tæller Jeppe Skovbakke som også er bassist med bands som Guldimund, Teitur og I Got You On Tape. På trommer er Martin Andersen, en af Danmarks dygtigste og mest efterspurgte trommeslagere.
Sammen fortolker trioen både Carl Nielsen melodier og musik af Mikkel Ploug, Duke Ellington og mere.
Mikkel Ploug Trio:
Mikkel Ploug – guitar
Jeppe Skovbakke – kontrabas
Martin Andersen- trommer
5 hjerter – Politiken: “Mesterguitarist fortolker sangskatten så tårren triller”
Mikkel Ploug is the latest sensation in European jazz guitar scene with a personal voice and sound that sings – La Vanguardia ES
Masterclass – the danish guitarist Mikkel Ploug is on the way into the Champions League of contemporary jazzguitarists – Jazzpodium DE
“Extreme beauty“ (Faroe 2018) Downbeat USA
“Stunning” Wall Street Journal USA
Since hearing danish guitarist Mikkel Plougs Balcony Lullabies I just can’t stop dreaming – Kulturmagazin Musenblaetter, Germany.
“a superb record”. Moving, generous” – Citizen Jazz – France
From one man’s balcony to the whole wide world, here’s to hope and prosperity…. Incredibly comforting and expressive solo session is the end result. Ploug speaks to peace and calm with incredible clarity. All About Jazz US

Sted
Svanekegaarden

Pris
Kr. 180 samt u/25 kr. 100 Inkl. Billetgebyr

Det danske kongehus - Aktuel Status
2024-05-25 15:00 - 17:00 | Svanekegaarden, Skippergade 2-8, Svaneke, 3740
Thomas Larsen

Fra du fik nytårschampagnen i den gale hals 31. december lidt over kl. 18 frem til dagene midt i januar mødte vi ham dagligt på TV – Nu kan du høre ham fortælle på Svanekegaarden:
Fremtiden for Kongehuset
En suveræn dronning har abdiceret efter svimlende 52 år på tronen – og et nyt kongepar skal tage over og åbne helt nye kapitler for en institution, der rækker mere end 1000 år tilbage i tiden.
Hør kongehusekspert Thomas Larsen fortælle om dronning Margrethes tid som regenten, et helt land lærte at holde af og respektere dybt, og hør ham fortælle om baggrunden for den overraskende, men kloge abdikation, som dronningen har gennemført.
Og hør ham ikke mindst fortælle om det nye tæt sammensvejsede team, som fremover skal stå i spidsen for Kongehuset, og som skal løfte den monumentale opgave, som består i at repræsentere landet udadtil og samle det indadtil. For det er i sin essens dén opgave, som venter det nye kongepar, Kong Frederik og Dronning Mary.
Thomas Larsen har i årenes løb interviewet medlemmerne af den kongelige familie, og har skrevet flere roste bøger om dronning Margrethe og Kongehuset, herunder De dybeste rødder samt Monark og Menneske. Derudover er han en meget anvendt ekspert i radio og tv, når der zoomes ind på kongefamilien og kongehuset.

Efter 52 år på tronen har Dronning Margrethe II overdraget ansvaret til Kong Frederik X og Dronning Mary ogI dette spændende foredrag, får vi en aktuel status på det danske kongehus, samt en unik indsigt i tronskiftet.
Thomas Larsen vil fortælle om Dronning Margrethe, en regent som hele nationen lærte at holde af og respektere dybt. Han fortæller også om baggrunden for den overraskende, men kloge abdikation, som Dronningen fik gennemført – og om det nye kongepar, som skal løfte den monumentale opgave, at repræsentere landet udadtil og samle det indadtil… Forbundne, forpligtet, for Kongeriget Danmark.
Thomas Larsen er journalist, politisk kommentator og forfatter til en række populære biografier af kendte danskere. Thomas Larsen har i årenes løb interviewet medlemmerne af den kongelige familie, og skrevet flere roste bøger om Dronning Margrethe og Kongehuset, herunder ”De dybeste rødder” og ”Monark og Menneske”. Derudover er han en yderst anvendt ekspert i radio og tv, når der zoomes ind på kongefamilien og kongehuset.
Anbefalinger fra andre, som har oplevet Thomas Larsen:
– “Thomas Larsen er utrolig kompetent og velforberedt. Hans foredrag var virkeligt spændende og gav gode og sobre vinkler på hans samtaler med Dronning Margrethe. Thomas var imødekommende og reflekterende overfor de mange spørgsmål fra deltagerne. En gennemført god oplevelse”. (Nyborg Strands Sommerkursus)
– “Utroligt spændende foredrag med Thomas Larsen, som man kan mærke lever sig meget ind i det han fortæller om, og brænder for det. Vi har fået stor ros fra de deltagende, og alle gik derfra lidt klogere på hele situationen”. (Zenit Consult).
– “Thomas Larsen er en yderst kompetent foredragsholder. Som arrangør glæder man sig også over, at han møder op i god tid og interesserer sig for selve arrangementet”. (FOF Syd- og Vestsjælland)

Sted
Svanekegaarden

Pris
Kr. 165 pr stk – SV kr. 145 – Ung u. 25 kr. 105 inkl billetgeyr

Tour De NB
2024-05-25 14:00 - 17:00 | Nexø Torv, Torvet, Nexø, 3730, Danmark
Tour De NB
Nexø Boldklub sponsorcykelløb.
Lørdag d. 25 maj 2024 kl. 14.00
Alle er inviteret til at deltage eller heppe, når cykelfesten vender tilbage
i Nexøs gader, og vi igen skal samle penge ind til til Nexø Boldklubs ungdom.

Bornholms Kunstrunde 2024
2024-05-20 13:00 - 16:00, 2024-05-19 13:00 - 16:00, 2024-05-18 13:00 - 16:00 | Svanekegaarden, Skippergade 2-8, Svaneke, 3740
Svanekegaarden udstiller værker fra årets bornholmske kunstrunde
Bornholms Kunstrunde gennemføres i 2024 for 9. gang.
Svanekegaarden præsenterer Bornholms Kunstrunde 2024 i udstillingssalen.
Bornholms Kunstrunde er en årlig begivenhed som finder sted hvert år i Kristi Himmelfartsferie i år er det 9.-12. maj, hvor en lang række kunstnere og kunsthåndværkere åbner deres værksteder og atelier for publikum.
Kunstrunden blev første gang afholdt i 2016 og har siden været afholdt hvert år. Bornholms Kunstrunde er en samling af kunstnere og kunsthåndværkere på Bornholm som udstiller deres kunst og kunsthåndværk for offentligheden. Bornholms Kunstrunde er en unik mulighed for at møde kunstnerne og se deres værker i deres naturlige omgivelser.
Alle kunstnere er velkomne til at deltage i Bornholms Kunstrunde. Kærligheden til kunst og bornholm er det som samler os.
Svanekegaarden udstiller eet værk fra hver af de deltagende kunstnere så det er på Svanekegaarden man kan danne sig et overblik og måske kan planlægge årets rundtur i den bornholmske kunst.
Årets deltagere i kunstrunden: Opdateres snarest
På udstillingen er der selvfølgelig information om, hvor de øvrige værker af den enkelte kunstner/kunsthåndværker kan ses under kunstrunden samt hvor man finder resten af Kunstrundens deltagere.
Udstillingen har fernisering Torsdag 18. april kl 17-18.30
Udstillingen er åben fredag 19. april – 20. maj: Tirsdag – Søndag kl. 13-16 samt 2. pinsedag 20. maj

Sted
Svanekegaarden

Pris
Kr. 30
